על אדל חיה |
דף הבית / בלוגים / על אדל חיה
גלי כרמלי שרים 24 בפברואר 2015	בלוגים השאירו תגובה 862 צפיות
15 ימים חלפו
כמעט אין אנשים שיודעים, אבל במשך שנתיים התפללתי על אדל חיה בת אדווה ז"ל. מרגע שנפגעה בפיגוע, תמיד זכרתי להתפל לרפואתה וביקשתי מאנשים שיתפללו לרפואתה ויקראו תהילים.
אני זוכר, בשנתיים האחרונות בסדרי הלימוד בהושענא רבה ובשבועות תמיד התפללתי והדגשתי את הלימוד לאנשים רבים ובפרט לרפואת אדל חיה בת אדווה, ואף ביקשתי מרב בית הכנסת שיתפלל וילמד לרפואתה בכל פעם ששמעתי על קריאת ספר תהילים. ביקשתי גם מהנשים הצדיקות להתפלל לרפואה של אדל, וכידוע יש עוצמה לתפילה של נשים.
בכל מקרה, המקרה של אדל נורא העציב אותי. מחד גיסא, חשבתי לעצמי איזה אסון נוראי…איך אפשר לקום ממנו? אני יודע שאם זה חס וחלילה היה קורה לי לא הייתי חזק והייתי נכנס לדכאונות עמוקים.
מאידך גיסא, חשתי עוצמה ושאבתי כוחות עצומים מאמא של אדל חיה אדווה ביטון, שהיא בעיני אשת חיל ומודל לחיקוי. אישה אשר ראויה להערצה, קשה למצוא עוד אנשים כמותה, שאחרי אסון כזה גדול ממשיכים באמונה חזקה. יש לה כוחות נפשיים עצומים, וכל האמונה שלה מלמדת אותי דבר אחד – שכל הצרות שלי הן כאין וכאפס לעומת כל מה שהיא עברה עם הבת שלה.
שלשום, כאשר התפללתי ועזרתי לבחורה צדיקה לסיים ספר תהלים לרפואתו של אורי אורבך ז"ל, היתה לי הרגשה כזאת שצריך להתפלל לרפואתה של אדל חיה ביטון, ומשום מה זה פרח מזכרוני. בכל מקרה, היום כשהייתי בהתנדבות שמעתי על שאדל מאושפזת במצב קריטי בשל סיבוך בדלקת ריאות, והיום כשישבתי עם דוד שלי, שמעתי את הבשורה הקשה שאדל הלכה לעולמה. קשה להאמין שילדה כל כך קטנה שלא עשתה רע לאף אחד עברה ייסורים כל כך קשים וסבלה כל כך הרבה, ושבסופו של דבר לצערנו היא הלכה לעולמה. אדל חיה ביטון יהי זכרך ברוך.
אני אשמח אם מישהו יעביר את המכתב שלי לאדווה, שתדע שיש אנשים שחשבו עליה במהלך כל השנתיים האלה.
הקודם קורס מטפלים בגישה ההתנהגותית – שיעור מספר 5
הבא יום הולדת